Ark 2

Forældrebrev om læsning Dato

Kære forældre til

I dette brev vil I modtage informationer og en kort gennemgang af, hvordan I som forældre støt- ter jeres barns læseudvikling bedst.

Vores ønske som skole er, at I bakker op om følgende i hjemmet:

Skab et hyggeligt læsemiljø, hvor barnet er i centrum. Det kan gøres ved, at barnet sidder godt evt. med en pude i ryggen, måske får et glas saft og en oplevelse af, at dette er en hyggelig stund, som man kan glæde sig til.

Læs dagligt med dit barn, hvor det er jer som forældre, der læser højt for barnet, imens barnet følger med i bogen. Har du som forælder selv læsevanskeligheder, anbefaler vi, at I lyttelæser sam- men med barnet, hvor I kigger i den tilhørende bog, så barnet oplever, at der sættes lyd på skrevne tekster.

På den måde er barnet involveret i selve læsningen, ser de skrevne ord, der læses højt, og samtidig får udvidet sit ordforråd og større kendskab til bogstaverne.

Barnet skal også gerne læse højt fire til fem gange om ugen. Her er det vigtigt, at barnet ikke har en bog, der er alt for vanskelig at læse. En regel er, at der på en side må være mellem 2-5 ord, som barnet ikke selv kan læse og skal have hjælp til. Spørg dit barns lærer, hvis du er i tvivl om lixtallet.

Når barnet er blevet mere sikker som læser, kan I ændre læsestunden til, at barnet et par gange om ugen læser på egen hånd. Her er det vigtigt, at I efterfølgende er nysgerrige på, hvad barnet har læst, og spørger ind til handlingen. På den måde ser barnet, at I også interesserer jer for, hvad de oplever i bogens magiske univers.

Hvis der opstår vanskeligheder omkring læsning, er det en god ide at tale med barnets lærere om det, inden I som forældre selv begynder at *undervise* barnet eller oplever det som en konflikt.

I materialet Sikkert Lyd 1 kan eleverne se en video hjemme, som vil tage cirka 8-10 minutter at øve. Denne video skal sikre, at jeres barn får den rette kobling mellem bogstavernes lyde og bog- stavernes form.

Fremgangsmåde for lydvideoen til materialet Sikker Lyd 1:

1. Se videoerne i alfabetisk rækkefølge.
2. Når hver video er færdig, siger barnet bogstavets lyd, imens de skriver bogstavet på et stykke papir eller i et hæfte. Det gør de fem gange.
3. Gennemgå alle videoerne sammen med dit barn, så du ved, hvordan bogstavslydene ud- tales.
4. Øv videoen i den periode, I har aftalt med læreren.

Vi håber meget, at vi i fællesskab kan få etableret en god læseudvikling for jeres barn. Med venlig hilsen